Millorar la regulació significa dissenyar polítiques públiques i normes jurídiques de manera que puguin assolir els seus objectius.
Alhora, és una forma de treballar orientada a garantir que les decisions discrecionals es preparin de manera oberta i transparent, i que comptin amb la millor evidència disponible i la implicació de la ciutadania i els interessats.
La millora regulatòria és, en definitiva, una política pública transversal que persegueix l'eficàcia i l'eficiència de l'ordenament jurídic a fi d'afavorir el desenvolupament econòmic, la sostenibilitat ambiental i el benestar social, tal com han posat en relleu de forma reiterada la UE i l'OCDE.
La seva adopció per part del Govern de la Generalitat de Catalunya l'any 2008 ha anat acompanyada de la implantació de l'avaluació d'impacte normatiu i de la creació d'una unitat administrativa responsable d'impulsar aquest instrument i de vetllar perquè s'apliqui correctament.
El desè aniversari de la posada en marxa d'aquesta política pública a Catalunya és un moment especialment oportú per fer balanç de la feina feta i reafirmar el compromís amb la qualitat normativa.
Els objectius de la jornada han estat conèixer la rellevància jurídica, econòmica i social de la política pública de millora de la regulació, dels seus instruments i de la seva organització.
La jornada va tenir lloc al Palau de la Generalitat el 23 de novembre de 2018.
Enllaç a: Escola d'Administració Pública
"10 anys de política pública de millora de la regulació" – 23.11.2018
Nick Malyshev, cap de la Divisió de Política Regulatòria, Direcció de Governança Pública, OCDE
Juli Ponce, catedràtic de dret administratiu a la Universitat de Barcelona
Ramon Sánchez, director de l'Oficina de Coordinació i Qualitat Normativa, Subsecretaria del Ministeri de la Presidència, Relacions amb les Corts i Igualtat.
Cayetano Prieto, cap de divisió de l'Oficina de Qualitat Normativa, Secretaria General Tècnica de la Vicepresidència, Conselleria de Presidència i Portaveu.
Jesús Méndez, cap de servei de Racionalització Administrativa de la Direcció General de Relacions Institucionals i Atenció al Ciutadà, Conselleria de la Presidència.
Ester Diéguez, responsable d'anàlisi de projectes normatius de l'Àrea de Millora de la Regulació, Direcció General de Coordinació Interdepartamental, Departament de la Presidència.
Paula Ortí, cap de l'Àrea de Millora de la Regulació, Direcció General de Coordinació Interdepartamental, Departament de la Presidència
9.30 h Inauguració a càrrec de l'Hble.
Elsa Artadi, consellera del Departament de la Presidència.
9.45 h Ponència La importància estratègica de la qualitat normativa
10.15 h Taula rodona "Instruments de millora de la regulació i procediment d'elaboració de normes"
Dolors Feliu, directora general de Serveis Consultius i Coordinació Jurídica, Gabinet Jurídic de la Generalitat de Catalunya.
12.00 h Taula rodona "Arquitectura institucional de la millora regulatòria"
Manuel Flores, economista sènior a la Divisió de Política Regulatòria, Direcció de Governança Pública, OCDE.
13.15 h Ponència "Deu anys de millora regulatòria"
13.35 h Cloenda a càrrec del Sr.
Víctor Cullell, secretari del Govern, de la Generalitat de Catalunya